proxectonos/corpus_dominio_legal_administrativo_tmp huggingface dataset:
05/07/2013 | Administración LocalMunicipal
Ferrol
Tesourería-Recadación
Edicto de notificación por comparecencia de resolución

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ó obrigado tributario ou ó seu representante que a continuación se sinala, para que, compareza nas oficinas deste organismo, sitas na Casa do Concello, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, 11 de xuño de 2013. O alcalde José Manuel Rey Varela
05/07/2013 | Administración LocalMunicipal
Arteixo
Servizos Económicos
Aprobación inical expediente modificación de créditos 12/2013 (suplemento de créditos 3/2013)

Aprobado inicialmente polo Pleno desta Corporación o expediente de modificación de créditos nº 12/2013 (suplemento de créditos 3/2013), dentro do vixente Orzamento municipal, por un importe total de DOUSCENTOS SETENTA E SETE MIL DOUSCENTOS OITENTA E NOVE EUROS CON CINCUENTA E DOUS CÉNTIMOS (277.289,52 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 27 de xuño de 2013 Asdo.- Carlos Calvelo Martínez Alcalde-Presidente
05/07/2013 | Administración LocalMunicipal
Ferrol
Urbanismo
Notificación TECAFER Servizos Gallegos S. L. - OM 173/10

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “Trala tramitación do expediente aos efectos de que Tecafer Servizos Gallegos SL acadara a preceptiva licenza de obras para substitución de ventás, saneamento de paredes e cuberta no que se lle requiriu con data do 29/03/2010 determinada documentación, notificado con data do 21/04/2010. Que ate o día de hoxe non se cumprimento dito requirimento, no que se lle advertiu que de conformidade co artigo 92.1 da Lei 30/92 de 26 de novembro de réxime xurídico das administracións públicas e procedemento administrativo común nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollelo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pola simple inactividade do interesado no cumprimento de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Marco Xurídico: Artigos 194 e seguintes da Lei 9/02 de 30 de decembro de ordenación urbanística e protección do medio rural de Galicia. Artigos 71 e 92 da Lei 30/92 de 26 de novembro de réxime xurídico das administracións públicas e procedemento administrativo común Polo exposto, resolvo: Primeiro.- Conceder a Tecafer Servizos Gallegos SL un prazo de audiencia de quince días, previa a declaración de caducidade do expediente de solicitude de licenza obras para substitución de ventás, saneamento de paredes e cuberta na rúa Castiñeira núm.29 Esmelle, por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Segundo.- O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria os seus dereitos. Ferrol, 01 de febreiro de 2012. ” Ferrol, 18 de xuño de 2013 O concelleiro delegado de Urbanismo, Infraestructuras e Contratación, por delegación da Alcaldía do 30/04/2013 (BOP 16/05/2013) Guillermo Evia Pérez
05/07/2013 | Administración LocalMunicipal
Curtis
Anuncio de licitación. Servizo de limpeza dos colexios de educación infantil e primaria de Curtis e Teixeiro

a) Organismo: Concello de Curtis b) Dependencia que tramita o expediente: Secretaría a) Descrición do obxecto: servizo de limpeza dos colexios de educación infantil e primaria de Curtis e Teixeiro b) Prazo de execución: catro anos prorrogables por dous anos a) Tramitación: ordinaria b) Procedemento: aberto, con multiplicidade de criterios de adxudicación Criterios de adxudicación: 1. Oferta económica: ata 4 puntos 2. Plan de traballo: ata 2 puntos Importe anual do contrato: 35.000 € (Importe sen IVE: 28.925,62 €; IVE: 6.074,38 €) Dado que a duración do contrato é de catro anos, prorrogables por dous anos, o valor estimado do contrato é de 173.553,72 €. a) Provisional: non se esixe b) Definitiva: 5% do importe de adxudicación, IVE excluído Entidade: Concello de Curtis Enderezo: Praza de España nº1, Teixeiro, 15310 Curtis Teléfono: 981 789 003 Fax: 981 789 578 a) Clasificación: grupo U, subgrupo 1, categoría A b) Solvencia económica, financeira e técnica ou profesional no caso de empresas non españolas de Estados membros da Unión Europea: véxase a cláusula 11.3.1 do prego a) Data límite de presentación: 15 días naturais dende o día seguinte ao de publicación no Boletín Oficial da Provincia da Coruña. Cando o último día do prazo sexa sábado ou inhábil, entenderase prorrogado ao primeiro día hábil seguinte. b) Documentación que deberá presentarse: tres sobres pechados, asinados polo licitador ou persoa que o represente, que conterán a documentación esixida na cláusula 11.3 do prego. b) Lugar de presentación: no Rexistro Xeral do Concello de Curtis ou por correo postal No lugar e día que se sinale no perfil do contratante: http://www.concellodecurtis.orgO adxudicatario terá a obriga de pagar todos os gastos de publicación de anuncios de licitación e adxudicación que se publiquen nos medios de comunicación ou diarios e boletíns oficiais. Teixeiro, 25 de xuño de 2013 O alcalde Javier Francisco Caínzos Vázquez
05/07/2013 | Administración LocalMunicipal
Betanzos
Anuncio aprobación inicial modificación ordenanza fiscal

O Pleno da Corporación en sesión celebrada o día 25 de xuño de 2.013 acordou aprobar con carácter inicial a modificación da seguinte ordenanzas fical: De conformidade co artigo 49 da Lei 7/85, reguladora das bases do réxime local e co artigo 17 do Real Decreto Lexislativo 2/2004, do 5 de marzo polo que se aproba o texto refundido da lei reguladora das facendas locais, o expediente queda exposto ao público por un período de trinta días co fin de que durante ese período se poidan formular as reclamacións que se consideren oportunas. Se non se presentasen reclamacións, a modificación e imposición das ordenanzas fiscais quedarán definitivamente aprobadas. Betanzos, 27 de xuño de 2013. O ALCALDE, Asdo.: Ramón García Vázquez.
05/07/2013 | Administración LocalMunicipal
Curtis
Aprobación definitiva de modificación da Ordenanza fiscal reguladora da taxa pola apertura de establecementos

De conformidade co establecido no artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público que transcorrido o prazo de trinta días hábiles de información pública do acordo plenario de 10 de maio de 2013 de aprobación inicial da modificación da Ordenanza fiscal reguladora da taxa pola apertura de establecementos, sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: “MODIFICACIÓN DA ORDENANZA FISCAL REGULADORA DA TAXA POLA APERTURA DE ESTABLECEMENTOS O artigo 5.º queda redactado nos seguintes termos: As cotas tributarias determinaranse de acordo á seguinte tarifa: a) Declaracións responsables ou comunicacións previas para o exrcicio de actividades non sometidas a licenza, así como licenzas de apertura non sometidas ó procedemento de avaliación de incidencia embiental ou equivalente: 167,10 euros. b) Licenzas para actividades molestas, insalubres, nocivas e perigosas, e outras de tramitación especial relativas a establecementos comerciais, artesanais ou de servizos: 389,91 euros. c) Licenzas para actividades molestas, insalubres, nocivas e perigosas, e outras de tramitación especial relativas a establecementos fabrís ou da construción ou calquera outra que requira impacto ambiental: 1.114,03 euros. d) Cambios de titularidade ou calquera outro suposto de tramitación equivalente: 33,42 euros.” Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, do 13 de xullo, reguladora da xurisdición contencioso-administrativa, no prazo de 2 meses, contados dende a data de publicación, sen prexuízo do exercicio de calquera outro recurso que estime oportuno. Curtis, 27 de xuño de 2013. O alcalde Javier Francisco Caínzos Vázquez
05/07/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Modificación das bases do XIII Certame de Artes Plásticas “Isaac Díaz Pardo”

De acordo coa Resolución da Presidencia núm.12.413 de 28.06.2013 queda modificado o parágrafo cuarto da base sexta da convocatoria do XIII CERTAME DE ARTES PLÁSTICAS “ISAAC DÍAZ PARDO” no sentido seguinte: A decisión do xurado terá lugar no terceiro trimestre de 2013, e será dada a coñecer no taboleiro de anuncios e na páxina web da Deputación, e a través dos medios de comunicación. A Coruña, 29 de xuño de 2013 O Presidente O Secretario Diego Calvo Pouso José Luis Almau Supervía
05/07/2013 | Administración LocalMunicipal
Ferrol
Urbanismo
Información pública centro ocio infantil 2.2.1. en Real 186

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por María Graña Rivas de licenza de instalación e apertura da actividade de CENTRO DE OCIO INFANTIL 2.2.1., a emprazar na rúa Real 186 baixo, en Ferrol (A Coruña), por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 17 de xuño de 2013 O concelleiro delegado de Urbanismo, Infraestruturas e Contratación Guillermo Evia Pérez
05/07/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Modificación das bases do IX Premio de Literatura Infantil “Raiña Lupa”

De acordo coa Resolución da Presidencia núm.12.412 de 28.06.2013 queda modificado o parágrafo quinto da base sexta da convocatoria do, no sentido seguinte: A decisión do xurado terá lugar no terceiro trimestre de 2013, e será dada a coñecer no taboleiro de anuncios e na páxina web da Deputación, e a través dos medios de comunicación. A Coruña, 29 de xuño de 2013 O Presidente O Secretario Diego Calvo Pouso José Luis Almau Supervía
05/07/2013 | Administración LocalMunicipal
Oroso
Aprobación inicial alteración cualificación xurídica de ben inmoble

O 21/03/2013 o Pleno do Concello aprobou inicialmente alterar a cualificación xurídica do ben inmoble situado na parcela 1202 do polígono 5 do plano xeral de concentración parcelaria da zona de Oroso, Gándara, Deixebre e Trasmonte (Cemiterio da Penela), para desafectarse do dominio público e cualificarse como ben patrimonial. O 02/04/2013 publicouse no Boletín Oficial da Provincia da Coruña núm.62 e no taboleiro de edictos da Casa do Concello, o anuncio correspondente ao inicio da exposición pública do expediente durante un prazo dun mes. Ao non presentarse alegacións, o acordo inicialmente adoptado elévase a definitivo. Oroso, 26 de xuño de 2013 O alcalde, Manuel Miras Franqueira
05/07/2013 | Administración LocalMunicipal
Cabanas
Modificación taxa utilización privativa ou aproveitamento especial dominio público, a favor de empresas explotadoras de servizos de subministros de interese xeral

O Pleno da Corporación na sesión ordinaria realizada o día 30 de maio de 2013 acordou: 1º. Aprobar provisionalmente a modificación do tributo local, así como da correspondente ordenanza fiscal reguladora: taxa por utilización privativa ou aproveitamentos especiais constituídos no solo, subsolo ou voo das vías públicas municipais, a favor de empresas explotadoras de servizos de suministros que resulten de interes xeral ou afecten a xeralidade ou a unha parte importante da veciñanza.2º. Someter a información pública o referido acordo e o texto da ordenanza reguladora, polo prazo de trinta días, publicando a tal efecto anuncio no B. O. P. e no Taboleiro de anuncios da Casa do Concello.3º. No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público no cumprimento no disposto no artigo 17 do Texto Refundido da Lei Reguladora das Facendas Locais. Cabanas, 17 de xuño de 2013. O Alcalde, Asdo. Germán Castrillón Permuy.
05/07/2013 | Administración LocalMunicipal
Toques
Edicto de aprobación da conta xeral do exercicio de 2012

Formulada e rendida a conta xeral deste Concello correspondente ao exercicio económico de 2012, e informada favorablemente pola Comisión Especial de Contas, sométese a información pública polo prazo de quince días, contados dende a publicación do presente anuncio no Boletín Oficial da Provincia, durante os mesmos e oito días máis, os interesados poderán presentar reclamacións, reparos e observacións nos termos previstos no artigo 193 da Lei 39/1988, reguladora das Facendas Locais. Toques, 27 de xuño de 2013. O alcalde, Asdo.: Jorge F. Calvo Pestonit
05/07/2013 | Administración LocalMunicipal
Oroso
Anuncio licitación do contrato de servizos de Bos Días Cole

Datos xerais e datos para a obtención da información: a) Organismo. Concello de Oroso b) Dependencia que tramita o expediente. Secretaría c) Obtención de documentación e información: 1) Dependencia. Secretaría 2) Domicilio. Praza do Concello, 1 3) Localidade e código postal. Oroso, 15888 4) Teléfono.981691478 5) Telefax.981691786 6) Correo electrónico. correo@oroso. dicoruna. es 7) Dirección de Internet do perfil do contratante.www.concellooroso.com 8) Data límite de obtención de documentación e información. Ata 2 días naturais antes da finalización do prazo para a presentación de proposicións. d) Número de expediente.2013/035 a) Tipo. Servizos b) Descrición. Servizos de Bos días cole do Concello de Oroso. d) Lugar de execución/entrega: Concello de Oroso 1) Domicilio. Praza do Concello, 1 2) Localidade e código postal. Oroso, 15888 e) Prazo de execución/entrega. Dende 01/09/2013 ata 30/06/2014 f) Admisión de prórroga. Si, prorrogable dende o 01/09/2014 ata o 30/06/2015. a) Tramitación. Ordinaria b) Procedemento. Aberto con pluralidade de criterios de adxudicación. d) Criterios de adxudicación, no seu caso. Ver artigo 12 do prego a) Importe neto: 52.000 euros. IVE (exento) Importe total: 52.000 euros. Provisional: Non se esixe. Definitiva (5 %) do importe de adxudicación b) Solvencia económica e financeira e solvencia técnica e profesional, no seu caso. Véxase artigo 4 do prego b) Modalidade de presentación: Presencial ou por correo c) Lugar de presentación: 1. Dependencia. Rexistro Xeral do Concello 2. Domicilio. Praza do Concello, 1 3. Localidade e código postal. Oroso, 15888 f) Prazo durante o cal o licitador estará obrigado a manter a súa oferta 3 meses a) Enderezo. Praza do Concello, 1 b) Localidade e código postal. Oroso, 15888 Os gastos que xeren os anuncios cun máximo de 1.000 euros Oroso, 27 de xuño de 2013 O alcalde Manuel Mirás Franqueira
05/07/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

EDICTO EDICTO DE CITACIÓN PARA A NOTIFICACIÓN DE RESOLUCIÓNS DE RECURSOS DE REPOSICIÓN A CONTRIBUÍNTES D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00, de luns a venres. A Coruña, 27 de xuño de 2013. O xefe do Departamento de Recadación Asdo.: Emilio Antonio Álvarez Fachado
05/07/2013 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (CON-2/2013)

Concello de A Coruña. a) Dependencia: Departamento de Contratación. b) Número de expediente: CON-2/2013 Xestión do servizo público de teleasistencia do Concello da Coruña mediante concerto. Duración: dous anos prorrogables por dous máis.3. Tramitación: anticipada Procedemento: aberto.4. Gasto estimado anual: 245.063,52 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de xuño de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
05/07/2013 | Administración LocalMunicipal
O Pino
Expediente de modificación de créditos

ANUNCIO Exposición pública de expediente de modificación de créditos 02/2013 Exponse ao público o expediente de modificación de créditos-crédito extraordinario aprobado inicialmente pola Corporación en data 26 de xuño de 2013 e financiado coa anulación de crédito doutra partida. Os interesados, no prazo de 15 días hábiles, a partir do seguinte ao da inserción deste anuncio no BOP, poderán presentar as reclamacións que consideren pertinentes ante o Pleno da Corporación. O Pino, 28 de xuño de 2013. A SECRETARIA-INTERVENTORA ANA OTERO FERREIRO
05/07/2013 | Administración LocalMunicipal
Corcubión
Anuncio de exposición o público da conta xeral do exercicio 2012

A Comisión Especial de Contas, na súa sesión do día, 26 de Xuño de 2013, dictaminou a Conta Xeral do Concello de Corcubión correspondente o exercicio económico 2012. O que se anuncia ao público, de conformidade co disposto no artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de Marzo, advertíndose que o prazo de quince días mais oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres na Intervención do Concello. En Corcubión a 28 de Xuño de 2013. O Alcalde-Presidente. Laurentiu Andrei Nikolinka Kebdani Semper
05/07/2013 | Administración LocalMunicipal
Vilarmaior
Delegación da Alcaldía

Mediante Decretos dos días 26 e 28 de xuño de 2013 o Alcalde delegou no 1º Tenente de Alcalde a concesión de dúas licencias de obra a Francisco Javier Maria Bellanco Pereñiguez, de acordo cos artigos 63 da Lei 5/97 de administración local de Galicia e 47 do Regulamento de Organización, Funcionamento e Réxime Xurídico das Entidades Locais, onde se establece que corresponde aos tenentes de alcalde sustituir ao alcalde na totalidade das súas funcións, pola orde do seu nomeamento, nos casos de ausencia, enfermidade ou impedimento que imposibilite a éste para o exercicio das súas atribucións. Vilarmaior, 28 de xuño de 2013. O ALCALDE, Carlos Vázquez Quintián
05/07/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pagamento

EDICTO DE CITACIÓN PARA A NOTIFICACIÓN DE REQUIRIMENTO DE PAGO D. Emilio A. Álvarez Fachado, xefe de Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal aos debedores que se relacionan, nos termos do artigo 112.1 da Lei 58/2003, xeral tributaria, por medio do presente e de conformidade co disposto en devandita norma, cítaselle para ser notificado, mediante comparecencia, durante o prazo e no lugar que logo se dirá, do seguinte REQUIRIMENTO DE PAGO, ditado no curso do expediente administrativo que lle afecta, incoado por esta Recadación: REQUIRIMENTO DE PAGO Nas datas reflectidas nos respectivos expedientes, polo Sr. tesoureiro municipal ditouse providencia de embargo de bens. Transcorrido o prazo de ingreso previsto no art.62.5 da Lei 58/2003, xeral tributaria (anter. art.108 do Regulamento xeral de recadación, R. D. 1684/1990), sen que se satisfixeran os créditos notificados, foi emitido REQUIRIMENTO DE PAGO nos expedientes que se relacionan a continuación: O que se comunica aos efectos oportunos, requiríndose o pago do importe dos expedientes, que se poderá facer efectivo nas oficinas da Recadación Municipal, sita na r/ Franxa, n.º 20-22, baixo, en horario de 8 a 14 horas ou ben mediante transferencia bancaria á conta restrinxida de Recadación, n.º 2080.0008.34.3110000030, indicándose naquela o n.º de expediente mencionado na listaxe precedente. Así mesmo, e de conformidade co disposto no art.169.4 da Lei 58/2003, xeral tributaria, requírese ao debedor para que proceda ao sinalamento de bens para o embargo, advertindo do seu dereito de alterar a orde do mesmo se os bens que sinale garanten coa mesma eficacia e prontitude o cobro da débeda que os que preferentemente deban ser tratados e non se causar con iso prexuízo a terceiro. Prazo da comparecencia: A comparecencia para recibir a notificación aludida haberá de producirse no prazo de quince días naturais contados a partir do seguinte ao da publicación deste anuncio no Boletín Oficial da Provincia. Cando transcorrido devandito prazo non se compareceu, a notificación entenderase producida para todos os efectos legais desde o día seguinte ao do vencimiento do prazo. Lugar de comparecencia: Oficinas do Servizo de Recadación, sitas en r/ Franxa, 20-baixo. Horario: luns a venres, de 8 a 14 horas. A Coruña, 27 de xuño de 2013. O xefe do Departamento de Recadación
05/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40641. Galuresa-Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Galuresa, co CIF A-XXXXXXXXX enderezo rúa do Restollal, 52, solicita de Augas de Galicia a autorización de obras de instalación dun depósito sobre estrutura de formigón, no lugar de A Rocha, Avda. de Pontevedra n 8, Concello de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40641. As obras solicitadas consisten na instalación dun depósito de G. L. P. na gasolinera de A Rocha, dunha lonxitude total de 4,67 m e diámetro exterior 1,20 m. Instalaríase sobre una estrutura de formigón de 7,50 m x 4,00 m aproximada e elevado 2,60 m a 21 m da canle do río Vilar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de xuño de 2013. O xefe do Servizo Territorial Ángel Gómez Rey
05/07/2013 | Administración LocalMunicipal
Narón
Departamento de Obras e Urbanismo
Anuncio relativo á porcentaxe de reserva total do solo para vivenda protexida no Concello de Narón

O Concello Pleno en sesión realizada o día 27 de xuño de 2013 acordou establecer unha porcentaxe de reserva total de solo para vivenda protexida no Concello de Narón para o ano 2013 no 7,11% en función da demanda potencial desta, segundo o determinado na Disposición Adicional Novena da Lei 8/2012, do 29 de xuño, de vivenda de Galicia, que será de aplicación ós desenvolvementos en solo urbano non consolidado, urbanizables delimitados e urbanizables non delimitados (incluídos os solos rústicos aptos para urbanizar). O que se publica para o seu xeral coñecemento, facendo constar que contra o presente acordo, que esgota a vía administrativa, poderá interpoñerse recurso contencioso-administrativo no prazo de dous meses contados a partir do día seguinte ó da publicación do presente anuncio ante o Tribunal Superior de Xustiza de Galicia, según o disposto nos artigos 10 e 46 da Lei 29/1998, de 13 de xullo, reguladora da xurisdicción contenciosa-administrativa, sen prexuízo de cualquera outro recurso ou acción de acordo a dereito. Narón, 28 de xuño de 2013 O alcalde José M. Dolores Candelaria Bodnarescu Enchev
05/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/007

Aos efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. N° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DE SANTA COMBA, S. L. Domicilio social: MirafIores,20, baixo, 15840 Santa Comba (A Coruña) Denominación: Modificado L. M. T. S. derivación a depuradora Santa Comba Situación: Concellos de Santa Comba Características técnicas: • Centro de seccionamento prefabricado de formigón, con 3 celas de liña, ao cal entra a proxectada L. M. T. S. para subministro ao CT da EDAR Santa Comba (Expte.: IN407A 2012/44-1) Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sito no Edificio Administrativo de Monelos, s/n°, 15071-a Coruña, no prazo de vinte días, a partir da última publicación. A Coruña, 17 de xuño de 2013 A xefa territorial Susana Vázquez Romero
05/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública, Número de expediente: IN407A013/064

Para os efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. N° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DEL FOXO, S. L. Domicilio social: Torelo, 15, 15129 Vimianzo (A Coruña) Denominación: LMTAS Torelo-Careixo Situación: Concello de Vimianzo Características técnicas: • Liña de Media Tensión Aérea-Soterrada (LMTAS) a 20 kV, con orixe no apoio existente HVH-1600-15 da LMTA Torelo-Reparada (Expte.:50.869) o cal adaptarase a apoio de amarre, instalandose pararraios, cortacircuitos fusibles XS, e un paso aéreo-soterrado, desde o cal realizase o tendido soterrado en conductor RHZ1-2OL 12/20 kV 3x(1 x240 mm2) Al +H16, sendo o primeiro tramo de lonxitude 670 m. en canalización existente (Expte.: IN407A 2009/503) e un segundo de 597 m en canalización nova, e final en celda de liña existente no Centro de Interconexión e Seccionamento Careixo existente. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situada no edificio administrativo de Monelos, rúa Vicente Ferrer, 2-2.° andar, 15071 A Coruña, no prazo de vinte días a partir da última publicación. A Coruña, 17 de xuño de 2013 A xefa territorial Susana Vázquez Romero
05/07/2013 | Administración LocalMunicipal
Cabanas
Imposición taxa por expedición documentos administrativos

O Pleno da Corporación na sesión ordinaria realizada o día 29 de maio de 2013 acordou: 1.º.–Aprobar provisionalmente a imposición do tributo local: taxa por expedición de documentos administrativos, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 17 de xuño de 2013. O Alcalde, Asdo.: Germán Castrillón Permuy.
05/07/2013 | Administración LocalMunicipal
O Pino
Exposición pública da Ordenanza da taxa do servizo de axuda no fogar

ANUNCIO EXPOSICIÓN PÚBLICA ORDENANZA FISCAL DA TAXA POLO SERVIZO DE AXUDA NO FOGAR O Pleno da Corporación, en sesión de data 26 de xuño de 2013, aprobou inicialmente a Ordenanza fiscal da taxa pola prestación do servizo de axuda no fogar no Concello do Pino. O texto da mesma exponse ao público na Secretaría do Concello por espacio de trinta días para a presentación de reclamacións. Transcorrido dito prazo sen alegación algunha, entenderase adoptado o acordo de xeito definitivo e procederase á publicación do texto íntegro da ordenanza. O Pino, 28 de xuño de 2013. A SECRETARIA-INTERVENTORA ANA OTERO FERREIRO
05/07/2013 | Administración LocalMunicipal
Padrón
Edicto exposición pública expediente de concesión de crédito extraordinario número 1/2013

Aprobado inicialmente polo Pleno da Corporación Municipal de Padrón o expediente de concesión de crédito extraordinario número 1/2013, na sesión ordinaria celebrada o 27 de xuño de 2013, de conformidade co disposto no artigo 169.1 do TRLRFL, por remisión do artigo 177.2 do mesmo texto legal, e 38.2 e 20.1 do Real decreto 500/1990, de 20 de abril, queda exposto ao público na Intervención deste Concello, por prazo de quince días hábiles, que comezarán a contar dende o seguinte á inserción do presente anuncio no BOP, durante o cal poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o expediente de modificacións de crédito considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Padrón, 28 de xuño de 2013. O Alcalde, Asdo. Antonio Fernández Angueira.
08/07/2013 | Administración LocalMunicipal
Ferrol
Medio Ambiente
Notificación inicio de expedientes

Tendo en conta o establecido no artigo 12.3 da Ordenanza Municipal reguladora de actividades nos montes e espazos forestais do Concello de Ferrol, comunicaselles aos titulares das parcelas que se relacionan a continuación (cumprindo así o establecido no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común), que se iniciou procedemento para dictar orde de execución dos traballos necesarios en ditas parcelas para o cumprimento do disposto no mencionado artigo da Ordenanza municipal. Os expedientes atópanse no departamento de Medio Ambiente do Concello de Ferrol (Praza de Armas, s/n, 15402 Ferrol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Ferrol, 6 XUÑO 2013 O Concelleiro Delegado de Medio Ambiente e Servizos Asdo.: Borja Carro Muñoz
08/07/2013 | Administración LocalMunicipal
Ortigueira
Secretaría
Aprobación inicial de expediente de transferencia de crédito

O Concello Pleno, en sesión ordinaria realizada o día 28 de xuño de 2013, aprobou inicialmente o expediente de transferencia de crédito entre partidas de distinto grupo de función por importe de 8.294,22 € O expediente permanecerá exposto ao público, mediante anuncio publicado no Boletín Oficial da Provincia e no taboleiro de edictos da Corporación, durante o prazo de quince días hábiles, a efectos da presentación de reclamacións ante o Pleno, segundo o disposto no artigo 179, en relación co 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Ortigueira, 28 de xuño de 2013 O Alcalde Rafael J. Girón Martínez
08/07/2013 | Administración LocalMunicipal
Bergondo
Secretaría
Aprobación inicial Ordenanza

Logo de que foi aprobada inicialmente por acordo do Pleno, adoptado en sesión de data 27 de xuño de 2013, a ORDENANZA REGULADORA DO MERCADO DE HORTA DE BERGONDO; ós efectos do previsto no artigo 49 da Lei 7/85, de 2 de abril, reguladora das bases do réxime local, ábrese un período de información pública polo prazo de 30 días; dito prazo contarase a partir do seguinte ó da publicación deste anuncio no Boletín Oficial da Provincia. Durante o devandito prazo os interesados poderán examinar o expediente e presentar as alegacións ou suxestións que estimen oportunas. De non presentarse alegacións durante o prazo indicado, entenderase definitivamente adoptado o acordo, ata entón provisional. Bergondo, 1 de xullo de 2013. A alcaldesa Alejandra Pérez Máquez
08/07/2013 | Administración LocalMunicipal
Lousame
Publicación anuncio do: “expediente de modificación de crédito 2/2013”

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de crédito 2/2013 mediante a modalidade de suplemento de créditos, por un importe de once mil setecentos quince euros con trinta céntimos (11.715,30 €) aprobado inicialmente polo Pleno en sesión celebrada o día 16 de maio de 2013, publicado o anuncio de exposición pública no Boletín Oficial da Provincia da Coruña núm.103, de data 31 de maio de 2013, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do Orzamento do Concello para 2013, resumido por capítulos, coas modificacións introducidas polo presente expediente, é o seguinte: Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 19 de xuño de 2013. A alcaldesa, Mª Teresa Villaverde Pais.
08/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.42051.- CC. UU. de Augas de Naveira. Cesuras-Oza

D. MICHAEL STUART ALZUARTE LEKUNBERRI, con. N. I. F.: XXXXXXXXX, en nome e representación da COMUNIDADE DE AUGAS DA NAVEIRA solicita de Augas de Galicia un caudal de 0,0204 l/s de augas de manancial na parcela 459 do plígono 50 en monte Fonte Grande - Dordaño T. M. de CESURAS e con destino a limpeza das explotacións agropecuarias. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.42051. As características do aproveitamento son: SOLICITANTE: D. MICHAEL STUART ALZUARTE LEKUNBERRI, en nome e representación da COMUNIDADE DE AUGAS DA NAVEIRA CAUDAL: 0,0204 l/s DESTINO: limpeza das explotacións agropecuarias ORIXE: manancial na parcela 459 do plígono 50 LUGAR: monte Fonte Grande - Dordaño T. M.: CESURAS. A CCUU da Naveira solicitan unha concesión de augas públicas para a captación dun manancial na parcela 459 do polígono 50 (Ref catastral 15026A050004590000QJ) coñecida como “Fonte Grande”, mediante escavación de 6 m de profundidade e 2×1,3 m de ancho, recheo con pedra e cuberto ata a rasante do terreo. De aí parte unha tubería de 50 mm que discorre polas fincas 461 e 464 do polígono 50 ao longo duns 110 m ata chegar a un camiño forestal que percorre uns 420 m. Aí cruza o camiño e pasa pola finca 485 ata unha pequena construción de bloque onde se empraza o repartidor a 5 depósitos de fibra de 1000 l na finca 484 do polígono 50. De cada depósito parte unha tubería de 25 mm ata o lugar de Naveira e explotacións dos usuarios. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de CESURAS, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 20 de xuño de 2013 O Xefe do Servizo Zona Galicia Norte Cristina Denisa Kanteye Lalwani
08/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.42049. Peche de parcela

María Maravillas López Rubín, con DNI XXXXXXXXX e enderezo Avd. del Ejército nº 48, 5º dcha., solicita de Augas de Galicia a autorización de obras no lugar de rúa Tierno Galván, 13, parroquia de Maianca (San Cosme), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42049. As obras solicitadas consisten no peche de parcela mediante bloques de formigón e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 19 de xuño de 2013 O xefe do servizo territorial Antonio López Grueiro
08/07/2013 | Administración LocalMunicipal
Cambre
Padróns da taxa pola prestación de servizos no cemiterio municipal e taxa por entrada de vehículos a través das beirarrúas e reservas de vía pública para aparcamento, carga e descarga de mercadorías de calquera clase

Por resolución da concelleira delegada da Área de Economía, Facenda, Promoción Económica e Consumo de data 25 de xuño de 2013, resolveuse: PRIMEIRO.–Aprobar os padróns das taxas que a seguir se sinalan correspondentes ao exercicio 2013: – Taxa pola prestación de servizos no cemiterio municipal por un importe total de once mil oitenta e oito euros (11.088,00), dende Afonso Rodríguez, Purificación a Viña Marta, Francisco. – Taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase por un importe total de trinta e catro mil doscentos noventa e dous euros con cincuenta céntimos (34.292,50), dende Aluminios Quintela, S. L. a Angel Lucas Sergio Hugo Carbalho Rios. SEGUNDO.–Expoñer ó público tódolos datos incorporados ós padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas ó padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo da Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal e como establece o artigo 46.1 da Lei 28/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Cambre, 25 de xuño de 2013. A concelleira delegada da Área de Economía, Facenda, Promoción Económica e Consumo P. D. (R. A. n.º 1.000, do 17/06/2011) Marta M.ª Vázquez Golpe
08/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41959. Peche de parcela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gerardo Vázquez Castro, con DNI XXXXXXXXX e enderezo Os Louros n.º 1 A Viós, solicita de Augas de Galicia a autorización de obras no lugar de Os Louros, parroquia de Viós (San Salvador), concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41959. As obras solicitadas consisten na construción dunpeche de parcela mediante murete de bloques de formigón, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na rúa Wenceslao Fernández Flórez, 1-2.º, onde estará exposto o expediente de que se trata, para que poida ser examinado por quen o desexe. A Coruña, 19 de xuño de 2013. O xefe do Servizo Territorial Antonio López Grueiro
08/07/2013 | Administración LocalMunicipal
Coristanco
Aprobación definitiva do orzamento municipal 2013

Quedando definitivamente aprobado polo Pleno deste Concello o Orzamento para o exercicio económico do ano 2013, por acordo adoptado en sesión plenaria celebrada o día 25/06/2013, unha vez transcorrido o prazo de exposición pública; e en cumprimento do que dispón o artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, faise público que o antedito Orzamento ascende, na súa parte de gastos a CATRO MILLONS NOVECENTOS SETENTA E DOUS MIL QUINIENTOS CINCUENTA E UN EUROS E SETENTA E SEIS CÉNTIMOS (4.972.551,76 €) e na parte de ingresos a CINCO MILLLÓNS DOUSCENTOS SETENTA E OITO MIL TRESCENTOS SESENTA E UN EUROS E UN CÉNTIMOS (5.278.361,01), correspondendo a cada capítulo as cantidades que a continuación se expresan, segundo seguinte detalle: Forman parte do referido orzamento a plantilla de persoal desta Corporación, que en cumprimento do preceptuado no artigo 127 do Real Decreto 781/1986, do 18 de abril, se reproducen a continuación: Coristanco, 25 de xuño de 2013 O alcalde, Antonio Pensado Plágaro